Document ID: 32004R0480

Komisijas Regula (EK) Nr. 480/2004
(2004. gada 15. marts),
ar ko groza Regulu (EK) Nr. 2182/2002 ar ko 2004. gadā atkāpjas gan no to pasākumu paredzēto finansēšanas plānu paziņošanas termiņa, kurus finansē Kopienas tabakas fonds, gan no termiņa Fonda resursu galīgajam sadalījumam starp dalībvalstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], un jo īpaši tās 14.a pantu,
tā kā:
(1) Ar 17. panta 3. un 4. punktu Komisijas 2002. gada 6. decembra Regulā (EK) Nr. 2182/2002, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz Kopienas tabakas fondu [2], nosaka termiņu, kurā Komisijai jāpaziņo paredzētie finansēšanas plāni pasākumiem, kuriem pieprasīts atbalsts, un termiņš Fonda resursu galīgajam sadalījumam starp dalībvalstīm.
(2) Lai dalībvalstīm atvēlētu pietiekami daudz laika tam, lai tās varētu izstrādāt plānus darbības maiņas sekmēšanai paredzēto pasākumu finansēšanai 2004. gadā, termiņš, kurā Komisija ir jāinformē par šiem plāniem 2004. gadā, un tādējādi arī termiņš, kas noteikts resursu galīgajam sadalījumam starp dalībvalstīm, jāpagarina ar tādiem pašiem nosacījumiem, kā 2003. gadā.
(3) Šajā regulā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2182/2002 26. pantam pievieno šādu daļu:
"Atkāpjoties no 17. panta 3. punkta, termiņu, kurā jādara zināmi to pasākumu finansēšanas plāni, par kuriem ir pieprasīts atbalsts saskaņā ar 2003. gada ražas atpirkšanas programmu, pārceļ no 2004. gada 31. marta uz 2004. gada 31. maiju, un, atkāpjoties no 17. panta 4. punkta, termiņu, kas beidzas 2004. gada 31. maijā, pārceļ uz 2004. gada 30. jūniju."
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004 gada 15. martā

Labels: 2
15
17
6